શાસક પક્ષ દ્વારા છેલ્લાં બે-અઢી વર્ષથી ર૪ કલાક પાણીના પાઇલટ પ્રોજેક્ટનાં ઢોલનગારાં વગાડવામાં આવે છે. જોધપુર વોર્ડ, સ્ટેડિયમ, જૂના વાડજ અને નવરંગપુરાના વિસ્તારો માટે વોટર મીટર સહિત ર૪X૭ પાણી પુરવઠાની સ્કીમ લાગુ કરવાની કામગીરી પ્રગતિ હેઠળ હોઇ તેનો પ્રાથમિક ખર્ચ આશરે રૂ.પ૦ કરોડનો થશે તેવી જાહેરાત પણ સત્તાધીશોએ કરી છે. ર૪X૭ પાણી પુરવઠાના પાઇલટ પ્રોજેકટના અનુભવના આધારે સમગ્ર અમદાવાદમાં નાગરિકોને ર૪ કલાક પાણી અપાશે તેવા દાવા પણ કરાયા છે.